cyanic-selkie/wikianc huggingface dataset:
O.C. Gundersen
Andre verdenskrig og etterspill
Gundersen flyktet til Sverige og arbeidet ved den norske legasjon i Stockholm frem til han reiste videre til London. Fra 1942 til 1945 var Gundersen direktør ved Statens trygdekontor i London.
Etter frigjøringen i 1945 gikk Gundersen tilbake i jobben som rådmann i Trondheim. Senere på året ble han utnevnt til justisminister i Einar Gerhardsens andre regjering i 1945 (deretter i Oscar Torps regjering). Han fikk særlig ansvar for gjennomføringen av landssvikoppgjøret etter andre verdenskrig samt utarbeidelse av beredskapslovgivningen, som skulle forebygge et nytt fremmed angrep på Norge. Han gikk av som justisminister i 1952. Gundersens rolle i begynnelsen av okkupasjonen og etter krigen var noen av temaene for kritikken av rettsoppgjøret fremmet av blant andre Oliver H. Langeland. Svein Blindheim mente Gundersen var medansvarlig for å skaffe arbeidere til Værnes.
Han hadde flere verv i FN-systemet og ledet blant annet utvalget som reviderte FN-pakten. I 1958 ble han utnevnt til Norges ambassadør i Moskva. Denne stillingen hadde han til 1961. Gundersen ledet dessuten den norske delegasjonen til FNs folkerettskonferanser i Genève 1958 og 1960.
Etter ti års fravær fra politikken kom han tilbake som handels- og skipsfartsminister i Gerhardsens tredje regjering i 1962. Han ledet da forhandlingene om medlemskap i EEC (EU). Vervet hadde han frem til John Lyngs borgerlige regjering overtok i 1963, og Kåre Willoch ble ny handelsminister. Da Einar Gerhardsens fjerde regjering ble dannet tre uker senere, ble Gundersen igjen justisminister. Han gikk av da Per Borten overtok som statsminister for en borgerlig koalisjonsregjering i 1965.
Kuriosa
Jus-professor Carl August Fleischer hevdet i en bok at O.C. Gundersen er brukt som modell for sakfører Jespersen i romanen Sangen om den røde rubin av Agnar Mykle. Som justisminister i de første etterkrigsårene inspirerte han til revyvisen «Det holder det, sa Gundersen», som flere norske revyskuespillere hadde suksess med.
Nisibistum
Utbredelse
Arten lever i Kina.
Paul Bogle
Han var en leder for Morant Bay-opprøret i 1865 som er blitt sett på som vendepunktet i jamaicansk historie. Bogle ble tatt til fange av britene i oktober dette året, og henrettet på ordre fra Storbritannia. De andre som var med på opprøret ble pisket og husene deres ble rasert av britene.
Bogle ble senere kalt en nasjonalhelt på Jamaica fordi han slåss mot det britiske kolonistyret i Jamaica. Han har blant annet fått hodet sitt avbildet på den jamaicanske 10 cent-mynten og to dollar-seddelen. The Paul Bogle High School som ligger i bygda der han ble født er blitt oppkalt til minne om ham. Han har også fått mange sanger skrevet om seg og en rekke filmer har blitt laget med livet hans som hovedtema.
Bølgelengde
Bølgelengde er avstanden mellom to bølger i en gitt periode. Enkelt forklart er det snakk om lengden på den rette linjen mellom to bølgetopper, men bølgelengden kan like gjerne måles på et hvilket som helst annet punkt på en bølge, da med samme resultat.
Bølgelengden angis ofte med den greske bokstaven lambda, λ.
Bølgelengden λ har et inverst forhold til frekvensen f, antall bølgetopper som passerer et gitt punkt per tidsenhet, ved at bølgelengden er lik hastigheten til bølgen dividert med frekvensen. For elektromagnetiske bølger i vakuum er hastigheten til bølgen lik lyshastigheten, mens farten på lyd i luft er lik lydhastigheten. Forholdet mellom bølgelengde og frekvens er gitt som
der
For radiobølger tilnærmer man dette forholdet med formelen:
Sykling under samveldelekene 1994
Sykling under samveldelekene 1994. Sykling var en av flere sporter under de femtende samveldelekene som ble arrangert i Victoria i Canada i perioden 18. til 28. august 1994. Det var fjortende gangen som sykling var med på programmet i Samveldelekene. I lekene i 1994 ble det konkurrert i tretten øvelser, ni i bane- og fire i landeveissykling. Det var andre gangen kvinner deltok i sykling i samveldelekene med tre øvelser i bane- og to i landeveissykling. Australia ble beste nasjon med ti gullmedaljer.
Bølgelengde
Når lydbølger eller elektromagnetiske bølger entrer et medium, blir bølgelengden redusert med en faktor som tilsvarer mediets refraksjon n, men frekvensen er uendret. Bølgelengden i mediet er gitt ved
der λ er bølgelengden i mediet, mens λ0 er bølgens bølgelengde i vakuum.
Bølgelengder for elektromagnetisk stråling er vanligvis oppgitt ved vakuumbølgelengden, uavhengig av hvilket medium de passerer.
Louis-Victor de Broglie oppdaget at alle partikler med bevegelsesmengde har en bølgelengde, kalt de Broglie-bølgelengden. For en relativistisk partikkel er denne bølgelengden gitt ved
der:
Jo større energi, jo større frekvens og kortere bølgelengde. Tar en i betraktning forholdet mellom bølgelengde og frekvens, ser en at korte bølgelengder bærer mer energi enn lange.
Epirus
Epirus, eller Ípiros, (gresk Ήπειρος, Ípiros, albansk Epiri) er en provins i nordvestlige Hellas og grenser til Vest-Makedonia og Thessalia i øst, Amvrakiabukta og provinsen Vest-Hellas i sør, det joniske hav og De joniske øyer i vest og Albania i nord. Epirus er delt inn i prefektene, kalt nomoi, Arta, Ioannina, Preveza og Thesprotia. Provinsen har et område på 9 200 km² og en befolkning på 350,000. Hovedstaden og største by er Ioannina med 100,000 innbyggere. Befolkningen i dag er nesten utelukkende greskspråklig og religionen er gresk ortodoks. Der er små romani-minoriteter.
Historisk strakte Epirus (egentlig Epeiros) seg lenger nord inn i dagens Albania. Der er fremdeles en liten gresk minoritet i det sørlige Albania, som grekerne kaller «nordlige Epirus». For den kortvarige statsdannelsen, se Den autonome republikken Nord-Epirus. Hellas fastholdt et territorielt krav til det sørlige Albania i mange år, men i dag har begge land anerkjent den nåværende grensen. Hellas' største bekymring i dag er ulovlig innvandring av albanere som søker arbeid i Hellas.
Epirus består hovedsakelig av fjellrekker som noen steder når 2,600 meter over havet. I øst former Pindosfjellene ryggraden i Hellas og adskiller Epirus fra Makedonia og Thessalia. Mesteparten av Epirus ligger på vindsiden av Pindos. Vindene fra det joniske hav gir regionen mer regn enn noen annen del av Hellas. Denne fordelen er satt tilbake av mangelen på dyrkbar mark og dårlig jordkvalitet. Resultatet er at landbruksproduksjonen i Epirus alltid har vært blant de dårligste i Hellas. Det blir dyrket tobakk rundt Ioannina, og der er noe melkeproduksjon og fiske, men mesteparten av maten i området må importeres. Det har blitt jevnt avfolket gjennom emigrasjon siden 1800-tallet på grunn av få ressurser og industrier. Befolkningen er konsentrert i området rundt Ioannina som har noe produksjon og serviceindustri. Til tross for mange attraksjoner har ikke Epirus opplevd den turismen som mange andre deler av Hellas har.
Navn og etymologi
Navnet Epirus kommer fra gresk, Ēpeiros (gresk: Ἤπειρος, både på dorisk gresk og i den stedegne nordvestlige gresk Ἅπειρος, Ápeiros), og har betydning «fastland». Det er antatt at det kommer fra den indoeuropeiske rotordet *apero-, «kyst», og ble opprinnelig benyttet på fastlandet på motsatt side av øya Korfu og De joniske øyer. Epirus for grekerne representerte selve legemliggjørelsen av det hardføre, knapt beboelige, lite gjestmilde landet som ikke var godt egnet for kultivering og derfor innebar hardt fysisk arbeid for å skaffe seg livsutkomme; av den grunn ble det kalt for «εὔανδρος» (eýandros, det vil si land av det hardføre, bokstavelig «gode», menn). Det lokale navnet som var preget på mynter av det forente riket i Epirus var ΑΠΕΙΡΟΤΑΝ (Āpeirōtān, attisk gresk tilsvarighet var Ēpeirōtōn, det vil si «av epirotere»). Det albanske navnet for regionen er Epiri, avledet fra gresk.
Vidar G. Wilberg
Vidar G. Wilberg (født 19. august 1949 i Eidsvoll, død 17. september 2012) var en norsk organisasjonsarbeider.
Wilberg var utdannet jurist fra Universitetet i Oslo, og jobbet i noen år i Sosialdepartementet, sist som byråsjef, før han i 1983 ble ansatt som generalsekretær i Nasjonalforeninngen for folkehelsen, en stilling han hadde i 28 år.
Estlands bank
Estlands bank (estisk: Eesti Pank) er sentralbanken i Estland.
Banken ble grunnlagt 24. februar 1919, etter en beslutning av landets midlertidige regjering. Estland erklærte seg selvstendig fra Russland 24. februar 1918, men ble ikke formelt løsrevet før 2. februar 1920. Bankens første sentralbanksjef var Mihkel Pung.
Fra Sovjetunionen reokkuperte Estland i 1940 til de igjen ble selvstendige i 1991 hadde sentralbanken i praksis ingen funksjon, siden landets penge- og kredittpolitikk var detaljstyrt fra sovjetisk side. Da bank-krisen i Sovjetunionen startet i 1987, og grepet rundt de sovjetiske republikkene (Estland het da ESSR – Den estiske sovjetiske sosialistiske republikk) avtok, nedsatte Eesti Pank en arbeidsgruppe som jobbet med re-etableringen av banken, og introduksjonen av egen valuta.
Overgangsprogrammet ble presentert overfor regjeringen i desember 1989, der valutaen ble presentert; 1 kroon = 100 sent. ESSRs høyesterett vedtok 15. desember en resolusjon som re-etablerte Eesti Pank og landets nye valuta. Rein Otsason ble nominert som bankens nye president.
Per april 2017 er Ardo Hansson sentralbanksjef, og banken har følgende hovedoppgaver:
Siden Estland er medlem av EU, er også sentralbanken medlem av ESSB – Det europeiske systemet av sentralbanker og Eurosamarbeidet. På denne måten har banken innflytelse på pengepolitikken og den økonomiske politikken både i Estland og i EU.
Hovedmålsettingen i ESSB er å bevare prisstabilitet i EU-regionen. For tiden er dette inflasjonsmålet satt til 2%.
Uriel Acosta
Acosta ble født i Porto i Portugal i 1585 som Gabriel da Costa. Familien hans var jødisk, men hadde konvertert til katolisismen. Uriel Acosta overtalte familien til å gå tilbake til jødedommen, og de måtte flytte til Amsterdam. På grunn av sin heretiske filosofi ble han (som også Baruch de Spinoza) bannlyst av den jødiske menigheten. Etter en svært fornedrende seremoni da han søkte forsoning med menigheten begikk han selvmord i 1640.
Mzungu
På swahili kalles kinesere og «asiater med ukjent nasjonalitet» for Mchina (Wachina i flertall), koreanere Mkorea, japanere Mjapanese, arabere Mwarabu (Waarabu i flertall) og indere Mhindi (Wahindi i flertall).
Fordi folkegrupper vanligvis bare omtaler seg selv som «vanlige mennesker», har det i Afrika ikke vært en egen betegnelse for «svarte», altså mennesker med mørk hud. Man har imidlertid behov for egne ord når man skal snakke om «de andre».
Euro NCAP
Euro NCAP (opprinnelig en forkortelse for European New Car Assessment Programme) er et trafikksikkerhetssamarbeid mellom en rekke europeiske stater, bilprodusenter og forbrukerorganisasjoner. Samarbeidet oppsto i Storbritannia i 1997 etter modell av det amerikanske testprogrammet New Car Assessment Program (NCAP) hos National Highway Traffic Safety Administration, men er i dag støttet av Europakommisjonen og har sin base i Brussel.
Målet er et tryggere trafikkmiljø og færre personskader i forbindelse med ulykker. Det praktiske arbeidet består i prinsippet av kollisjonstester med ulike former for simulerte ulykker.
Bilene utsettes for forskjellige prøver, blant annet front- og sidekollisjoner med dukker fastspent i bilenes seter. Det anvendes ikke dukker som påkjøres, ei heller i fotgjengertesten. Figurer formet som barne- og voksenhoder og med en lignende vekt, slynges mot bilens motorhjelp og forreste nederste kant av bilens frontrute. Høye sylindre forestiller ben. Derved blir det mere presist gang for gang å måle hva som skjer ved påkjørslen enn hvis det var dukker man anvendte.
På grunnlag av de utførte testene, tildeles en stjernemerkning for bilens kollisjonssikkerhet, men siden 2009 inngår også barnesikkerhet, fotgjengersikkerhet og aktiv sikkerhet i den samlede stjernevurderingen. Det kan tildeles opptil fem stjerner.
Liste over kommuner i Perugia
Provinsen Perugia i regionen Umbria i Italia er delt i følgende 59 kommuner (comuni):
Alice Evans
Alice Catherine Evans (født 29. januar 1881 i Neath i Bradford County i Pennsylvania, død 5. september 1975 i Alexandria i Virginia) var en USA-amerikansk mikrobiolog. Hun er kjent for å ha påvist at upasteurisert melk kunne føre til sjukdommen brucellose.
Faglig virke
Evans utdanna seg først i hjemstaten og virka noen år som lærer, før hun begynte å studere naturfag. I 1909 tok hun bachelorgraden i bakteriologi ved Cornell-universitetet i Itacha i New York og året etter mastergraden ved Universitetet i Wisconsin (Madison). Hun blei sterkt anbefalt å fortsette studiene på universitetets doktorgradsprogram, men hadde ikke økonomi til dette.
På denne tida var det antatt at råmelk fra ku var helsebringende. Evans oppdaga imidlertid i 1917 at bakterien Bacillus abortus, som en visste var årsak til spontanaborter hos kyr, kunne finnes i råmelk og kunne forårsake sjukdommen brucellose (maltafeber) hos mennesker. Hun anbefalte sterkt pasteurisering av melk som et effektivt middel mot bakterien. Resultatene blei først ikke tatt på alvor, dels fordi Evans var kvinne, dels fordi hun mangla doktorgrad. Funna blei seinere stadfesta av andre forskere, og etter en del motstand, blei det rundt 1930 påbudt i USA med pasteurisering. Dermed gikk forekomsten av brucellose kraftig ned.
I 1918 gikk Evans over i den nasjonale, offentlige helsetjenesten (United States Public Health Service). Her dreiv hun med laboratorieforskning på epidemisk hjernehinnebetennelse og influensa.
Evans blei i 1928 den første kvinna som blei valgt til president i Society of American Bacteriologists (nå American Society for Microbiology). Hun mottok etter hvert også flere æresdoktorater. I 1993 blei hun innvotert i National Women's Hall of Fame.
Regina Häusl
Regina Häusl (født 17. desember 1973 i Bad Reichenhall) er en tysk tidligere alpinist.
Karriere
I 1992 ble hun juniorverdensmester i storslalåm og Super-G. Karrierens høydepunkt var sammenlagtseieren i verdenscupen i utfor i 2000. Hun vant ett enkeltrenn i verdenscupen, 9. mars 1993 i Cortina d'Ampezzo. Etter at hun slo opp en gammel korsbåndskade i februar 2005, la hun opp som alpinist.
28. serierunde i Adeccoligaen 2007
28. serierunde i Adeccoligaen 2007 startet 20. oktober klokken 15:00 med den TV-sendte kampen mellom Hønefoss og Hamarkameratene. Runden fortsatte med seks kamper den 21. oktober før den ble avsluttet med hengekampen mellom Sogndal og Bodø/Glimt den 31. oktober.
Papa Can You Hear Me?
Papa Can You Hear Me? er et musikkalbum med Camilla Maria Myrås, utgitt i 2009.
Niagarafallene
Niagarafallene (Niagara, irokesisk, «vannets torden») er en gruppe på tre fosser i Niagaraelven som renner mellom Eriesjøen og Ontariosjøen. Fallene fører 5720 kubikkmeter vann per sekund, nesten seks ganger mer enn Viktoriafallene, og ligger på grensen mellom provinsen Ontario, Canada og delstaten New York, USA. Fossene er ikke eksepsjonelt høye, men ekstremt brede og de suverent mest vannførende i Nord-Amerika.
De tre fossene er Canadian Horseshoe falls, også kjent som Canadian falls, er 792 m bredt og 52 meter høyt og fører 94% av vannet gjennom fallene og er i Canada, ikke i USA. Mer østlige American falls er nest størst 323 meter bredt og har bare 21 meter fritt fall – det treffer en haug med stein som ble avsatt etter et stort steinskred i 1954. Bridal Veil Falls ligger like vest for American falls og er nærmest ubetydelig i forhold og er i USA ikke i Canada.
Skip kan passere fallene ved hjelp av Welland Canal i Canada.
Finlands Bank
Finlands Bank (fi: Suomen Pankki, sv: Finlands Bank) er sentralbanken i Finland.
Niagarafallene
Fossene er regulerte og en stor del av vannføringen går til produksjon av vannkraft. Canada og USA inngikk i den forbindelse i 1929 en avtale om bevaring av fallene.
Finlands Bank
Banken ble etablert i 1811. Helt fra starten hadde banken ansvar for trykking av penger, selv om det var russiske rubler og kopeck fram til finske mark ble introdusert i 1860. Dessuten var svenske riksdaler i sirkulasjon fram til 1840.
Niagarafallene
Kraftig erosjon, 0,6 til 3 meter per år, flytter fallene stadig lenger sørover, mot Eriesjøen. Historisk gjennomsnitt har vært 90 cm årlig erosjon, mens dagens erosjonshastighet er ca. 30 cm per år. Bruk av vann til kraftproduksjon og enkelte andre tiltak har det siste århundret i stor grad redusert erosjonen, men siden bunnen av fallene ligger lavere enn bunnen av Eriesjøen, vil erosjonen før eller senere føre til at mesteparten av sjøen blir tømt for vann.
Finlands Bank
Sentralbanksjef er pr. mai 2016 Erkki Liikanen. Han har hatt denne stillingen siden 12. juli 2004. Visesentralbanksjef er Pentti Hakkarainen.
Sentralbankens hovedmålsetting er, i likhet med EU, en stabil inflasjon på om lag 2 % pr år.
Siden Finland er medlem av EU, er også sentralbanken medlem av ESSB – Det europeiske systemet av sentralbanker og Eurosamarbeidet. På denne måten har banken innflytelse på pengepolitikken og den økonomiske politikken både i Finland og i EU.
Lisa Helljesen
Lisa Helljesen Ormestad (født 8. april 1956) er en norsk musiker og sanger. Hun er mest kjent som sanger i folkrockbandet Folque fra 1973 til 1977. Hun var også med da bandet ble reetablert og holdt comeback-konserter i perioden 2014–2017.
Hun er søsteren til musikeren Lars Helljesen, som kom med i Folque i 1974 etter at Jørn Erik Jensen sluttet.
Naururørsanger
Naururørsanger (Acrocephalus rehsei) er en fugl i sangerfamilien, i slekten kjerrsangere (Acrocephalus). Den lever bare på øya Nauru i Stillehavet.
Arten blir om lag 15 cm lang. Nebbet er rett. Fargen er en mellomting mellom grå og olivengrønn, med en lysere farge under brystet og hvite øyenbryn.
Leif Juster
Leif Juster (født Leif Normann Nilsen) (født 14. februar 1910 i Christiania, død 25. november 1995 i Bærum) var en norsk skuespiller, sanger, komiker og teatersjef.
Liv og arbeid
Juster ble født i Sagveien 23D, tredje etasje. Han var sønn av Just Nikolai Nilsen (f. 1867), formann på Sagene brannstasjon som lå inne i bakgården på Hjula Veverier, og Julie Amanda Gulbrandsen (1867–1945). Justers foreldre giftet seg i 1892, Juster ble deres sjette barn.
Juster ble gift med Johanne Marie (“Tullik”) Kingo Christensen i 1934, som også i flere år var hans sekretær og regnskapsfører. Ekteskapet oppløst i 1950.
Ved starten av skuespillerkarrieren tok han navnet «Just-Nilsen», men ble tvunget til å bytte på slutten av 1930-tallet, og tok det konstruerte navnet «Juster».
Debut og elevtid
Leif Juster debuterte i Victor Bernaus Chat Noir høstrevy 1930, i rollen som Kong Haakon. Året etter ble han elev ved Oslo Nye Teater, hvor han fikk kontrakt etter elevtiden. Parallelt med elevskolen leste han privat hos Alfhild Stormoen. Etter å ha prøvespilt for Oslo Nye Teaters sjef Ingolf Schanche fikk han rollen som 70 år gammel butler i Teaterblod i 1931. På rollelisten sto for øvrig kjente navn som Agnes Mowinckel, Bertha Ræstad og Lillebil Ibsen.
Tilbake til revyen
I januar 1934 vendte han tilbake til Chat Noir i sangfarsen George Washington jr. og På asfalten, før han ble med Victor Bernau til Scala Teater. I revyen Det lysner litt spilte han blant annet sammen med Jens Book-Jenssen. Hans virkelige gjennombrudd hos kritikerne kom i Chat Noir-revyen Brøl Oslo i 1936. Her deltok også framtidige store navn som Arvid Nilssen, Ernst Diesen og Kari Steen (senere Kari Diesen). Revyen skulle gå 267 ganger før den ble tatt av plakaten. I 1937 hadde han en fremtredende posisjon i ensemblet som spilte åpningsforestillingen Opp med teppet i Chat Noirs nye teaterbygning i Klingenberggaten. En forkortet versjon av forestillingen (Teppet er oppe) ble spilt sommeren og høsten 1937, med enkelte av de samme skuespillerne, blant annet Juster. Senere ble det den musikalske revyen Si det i toner og storsuksessen Sol i Høiden, som gikk 150 ganger våren 1938. I 1939 deltok Juster i teatrets versjon av operetten Dollarprinsessen. I Norrønafolket vil fare, senere samme år, var han sinna mann og dum konstabel. I Tenk på noe annet, med premiere i januar 1940, opptrådte han med glansnummeret «Swing-dilla». Justers siste Chat Noir-revy på mange år ble Orfeus i undergrunnen, høsten 1940.
På siste halvdel av 1930-tallet spilte han ofte den lange og rare i trespann med de korte og runde kollegene Einar Rose og Victor Bernau. Samarbeidet med Ernst Diesen slo godt an blant publikum, og duoen gikk under navnet Just og Dust. Juster hadde en del sangnummer i revyene, men spilte oftest endimensjonale karakterer som var dumme eller sinna.
Teaterstreik og Grini-opphold
Våren 1941 ble norske skuespillere tatt ut i streik, i protest mot at kolleger ble presset til å fremføre nazistisk propaganda på radio. De som nektet å fremføre nazistenes materiale, mistet retten til å opptre på enhver scene i landet. Streiken varte i fem uker. Juster var skuespillernes tillitsmann på Chat Noir, og en av dem som ble fengslet på Grini fangeleir i Bærum. Skuespillernes krav ble akseptert, og tillitsmennene slapp ut igjen i juli 1942.
Edderkoppen teater
I 1941 ble han oppfordret av Henry Gleditsch om ta over som direktør for Søilen Teater. Gleditsch hadde takket ja til sjefsposten ved Trøndelag Teater. Juster overtok teatret i januar 1942, og døpte det om til Edderkoppen teater. Juster ble nå teaterdirektør, regissør og skuespiller på det som skulle være et revy- og operetteteater. Første revy ble Saker og ting høsten 1942. Flere av tidens mest populære revynavn ble tilknyttet Edderkoppen, blant annet Ernst Diesen, Kari Diesen, Arve Opsahl og Rolf Just Nilsen. Senere kom andre revyartister til som Lalla Carlsen, Dan Fosse, Willie Hoel og Arvid Nilssen. Leif Juster knyttet også til seg en rekke navn som var kjent fra seriøse roller, blant andre Liv Dommersnes, Henki Kolstad, Tor Stokke, Inger Marie Andersen og Frank Robert.
I 1945 flyttet teatret fra Keysers gate til dagens lokaler på St. Olavs plass. En av de største suksessene i norsk teaterhistorie hadde premiere i 1950, da Arne Svendsen og Bias Bernhofts farse Bare jatt me'n ble urfremført. Nærmere 800 forestillinger senere ble farsen omskrevet og filmatisert som klassikeren Fjols til fjells.
Tung gjeld førte til nedleggelsen i 1967. Lokalene ble overtatt av Einar Schankes og senere Tom Sterris ABC-teatret. På 2000-tallet ble et nytt Edderkoppen teater etablert på samme sted, og huset er fremdeles arena for revyforestillinger.
Kjente nummer
Flere sketsjer og sanger fra Leif Justers karriere er blitt klassikere i norsk revytradisjon. Dette gjelder blant annet den kjente revymonologen «Mot normalt» fra 1954, skrevet av Frithjof Granli, hvor Juster harsellerte over værmeldingen og udødeliggjorde normalbegrepet for en hel generasjon nordmenn. I tospann med Ernst Diesen parodierte han norsk språkstrid og samnorsk på 1950-tallet i Skolesketsjen, Juster og Einar Rose gjorde senere Prammen og madammen i 1964. Gerhardsen-sketsjen, skrevet av Dag Frøland, hvor Juster reflekterer over hvordan humor har forandret seg, vakte stor jubel i Chat Noir-revyen Sånn er det blitt i 1971.
Radio og fjernsyn
Leif Juster var en hyppig brukt gjest i underholdningsprogrammer på radio og fjernsyn, og mange hans mest kjente nummer er tatt vare på for ettertiden. Sketsjene om «Prammen og madammen» og «Mot norrmalt» dukker fremdeles opp i kavalkader og arkivprogrammer. Hans 70-årsdag i 1980 ble feiret med en stor festforestilling, sendt på NRK Fjernsynet. På denne forestillingen gjorde Kari Diesen sitt store comeback i rampelyset etter mange år med personlige problemer, og Justers nevø Rolf Just Nilsen gjorde en av sine siste opptredener i fjernsynet før han døde.
Filmskuespilleren
Leif Juster debuterte som filmskuespiller i 1934, og en del av hans filmer regnes som norske klassikere. Blant de mest kjente er: Den forsvundne pølsemaker, Fjols til fjells, Bustenskjold, Bussen, Freske fraspark, Mannen som ikke kunne le, Balladen om mestertyven Ole Høiland, Flåklypa Grand Prix og Bryllupsfesten. Leif Justers siste opptreden på film var som bitter sykehjemspasient i den norske kortfilmen Jakobsen (1993).
Leif Justers ærespris
Juster innstiftet Leif Justers ærespris, som deles ut årlig til markante personer innen norsk revy. Prisen overrekkes på Justers fødselsdag 14. februar. Blant prisvinnerne er Sølvi Wang, Arve Opsahl, Elisabeth Granneman og Øystein Sunde.
Priser og utmerkelser
Juster mottok en rekke priser og æresbevisninger. Noen utvalgte:
Diskografi
Listen er ikke kronologisk, men satt opp alfabetisk
Alle innspillinger med Leif Juster er samlet på albumet Leif Juster – Den få'kke du!, utgitt på Normann Records.
Cardanus
Cardanus er en slekt av biller som hører til familien hjortebiller (Lucanidae) i gruppen skarabider (Scarabaeoidea).
Utseende
Ganske små (ca. 10 millimeter) og slanke, svarte hjortebiller. Kroppen er langstrakt og noe flat. Hos denne slekten mangler hannene påfallende forstørrede kjever (mandibler). Oversiden er kraftig punktert, pronotum har en dyp lengdefure langs midten.
Utbredelse
Slekten finnes i Sørøst-Asia, fra det østlige India i vest til Ny-Guinea i øst.
Opotsjka
Opotsjka (russisk: Опочка) er en by i Pskov oblast i Russland. Den ligger ved elva Velikaja, 130 km sør for Pskov. Innbyggertall: 13 964 (folketelling 2002).
Linda Baginski
Linda Baginski (født 26. januar 1982 i Danderyd utenfor Stockholm) er en svensk speedskier, fra 2005 bosatt i Norge. Hun bor i Lillestrøm kommune.
Kevin O’Higgins
Bakgrunn
Han ble utdannet ved jesuittenes skole i Conglowes Wood, Knockbeg College, St. Patricks seminar i Maynooth og ved University College Dublin.
Linda Baginski
Baginski vant verdenscupen i speedski sammenlagt i 2010 og 2014. Hun tok VM-sølv 2011. Hun har åtte førsteplasser, 14 andreplasser og 15 tredjeplasser i verdenscupen. Hennes personlige rekord er 231,959 km/t (Vars, FRA 2014).
Kevin O’Higgins
Nasjonalistisk og politisk virke
Han meldte seg inn i Sinn Féin og ble fengslet i 1918. Mens han satt i fengsel ble han valgt inn i Det britiske parlamentet, men som andre Sinn Féin-representanter nektet han å ta sitt sete, og ble i stedet med på opprettelsen av Dáil Éireann.
Linda Baginski
Baginski er også aktiv bueskytter og har bl.a. gull fra NM i 3D 2019.
Kevin O’Higgins
Nasjonalistisk og politisk virke
I 1919 ble han utnevnt til assisterende minister for lokalstyre. Han var en sterk tilhenger av den anglo-irske traktat i 1921, og året etter ble han valgt inn i Det andre Dáil for Laois-Offaly. Han ble minister for økonomiske affærer i den første provisoriske regjering, og innenriksminister i den andre. Ved Fristatens opprettelse ble han visepresident for Fristatens utøvende råd, hvilket tilsvarer visestatsminister. Han ble samtidig justisminister.
Da den irske borgerkrig brøt ut forsøkte han å gjenopprette orden ved å introdusere strenge virkemidler. I likhet med mange av sine kolleger fryktet han at en langvarig konflikt kunne gi Storbritannia en anledning til å ta tilbake kontrollen over Fristaten. I 1922 og 1923 beordret han henrettelser av 77 republikanske krigsfanger, blant annet Rory O'Conner som hadde vært forlover i O'Higgins' bryllup.
Tidlig under krigen fikk han en nominell offisersstilling i Fristatshæren, noe han beskrev som «veldig kort, men veldig flott». General Richard Mulcahy var mindre imponert, og sa at «O'Higgins' personlige nærvær i generaladjutantens kontor på den tiden var det personlige nærvær av en person som ikke forstod hva som foregikk».
O'Higgins fikk som justisminister ansvar for å opprette politistyrken, Garda Síochána. I februar 1926 utnevnte O'Higgins komiteen, «Committee on Evil Literature», for å vurdere og rapportere «hvorvidt det er nødvendig eller tilrådelig av sedelighetshensyn å utvide statens makt til å forby eller begrense salg og omsetning av trykksaker». I sin korte periode som utenriksminister, bare to måneder i 1927, arbeidet han for å øke Fristatens autonomi innenfor Samveldet, og gjorde fremskritt på dette området. Han ble regnet som «den sterke mann» i kabinettet, og beskrev engang seg selv som «den mest konservativt innstilte revolusjonære som noen gang har gjennomført en vellykket revolusjon».
Mange av hans motstander beskyldte ham for å ha fascistiske tendenser, men han var i frontlinjen i motstanden mot den lille fløyen innen Cumman na nGaedhael som lot seg inspirere av det fascistiske Italia. O'Higgins var skeptisk til likestilling, og da han ble spurt om han mente at innføring kvinnelig stemmerett hadde falt heldig ut svarte han at han «ikke [ønsket] å uttale en mening om det offentlig». Han skjelte ut Den første Dáil Democratic Programme som «for det meste poesi». For sin død var han inne på Arthur Griffiths tanke om et dobbeltmonarki, ettersom dette kunne få en slutt på delingen av Irland.
Den 10. juli 1927 ble han myrdet, 35 år gammel. Drapet ble begått på Booetstown Avenue-siden av Cross Avenue i Blackrock i Dublin av tre traktatmotstandere fra IRA: Timothy Coughlin, Bill Gannon og Archie Doyle. Årsaken til mordet var ønske om hevn for henrettelsene under borgerkrigen. Han ble gitt statsbegravelse og stedt til hvile på Glasnevin gravlund.
Broren Thomas F. O'Higgins og nevøene Tom O'Higgins og Michael O'Higgins ble senere valgt inn i Dáil Éireann.
Bryting under samveldelekene 1994
Bryting under de britiske samveldeleker 1994. Bryting var en av flere sporter under de femtende samveldelekene som ble arrangert i Victoria i Canada i perioden 18. til 28. august 1994. Det var fjortende gangen som bryting var med på programmet i Samveldelekene. I lekene i 1994 ble det konkurrert i ti vektklasser i bryting, kun for menn. Canada ble beste nasjon med ni gullmedaljer foran Nigeria med en.
Costel Pantilimon
Costel Fane Pantilimon (født 1. februar 1987) er en rumensk fotballspiller som fra 9. juli 2021 er klubbløs.
Landslaget
19. november 2008 fikk han sin første landskamp for mot.
Han ble tatt ut i s EM-tropp til EM i Frankrike 2016.
Banque de France
Banque de France er Frankrikes sentralbank. Den ble etablert 18. januar 1800 av Napoléon Bonaparte.
Napoleon hadde i 1799 gjennomført et statskupp, opprettet en ny styreform («Konsulatet» – Le Consulat), og gjennomførte en rekke reformer, bl.a. i finansvesenet. Et tiltak han gjennomførte var opprettingen av en sentralbank; Banque de France.
Bankens rolle var i starten begrenset både geografisk og oppgavemessig. Den favnet kun Paris, og hadde en rolle som ansvarlig for trykking av penger. Dermed var banken ikke enerådende på dette området i Frankrike, siden det også fantes andre aktører. Begge disse begrensningene ble gradvis utvidet, og i 1848 var hele Frankrike pliktig til å akseptere penger trykt av Banque de France.
Siden Frankrike er medlem av EU, er også sentralbanken medlem av ESSB – Det europeiske systemet av sentralbanker og Eurosamarbeidet. På denne måten har banken innflytelse på pengepolitikken og den økonomiske politikken både i Frankrike og i EU.
Hovedmålet for sentralbanken er, i likhet med EU for øvrig, en stabil inflasjon på ca. 2%.
Sentralbanksjef er pr august 2011 Christian Noyer.
Pescolinus
Pescolinus er en slekt av biller som hører til underfamilien storkortvinger (Staphylininae) i familien kortvinger (Staphylinidae).
Utseende
Middelsstore (gjerne ca. 6 millimeter), avlange, litt spoleformede, blanke, gjerne brunlige kortvinger. Slekten kan overflatisk minne om små arter i slekten Philonthus. Hodet er nokså lite, avrundet, med små fasettøyne og slanke, sigdformede kjever. Pronotum er firkantet, lengre enn bredt, med en kraftig børste på hver side. Dekkvingene er noe rundede, bakkroppen sylindrisk. Kroppen har tallrike, utstående børstehår.
Utbredelse
Slekten er bare kjent fra Costa Rica og Panama.
National Highway Traffic Safety Administration
National Highway Traffic Safety Administration (NHTSA) er en amerikansk føderal etat underlagt Transportdepartementet.
Kibera
Kibera (nubisk: jungel) er Øst-Afrikas største og Afrikas nest største slum, med om lag en million beboere. Bare Soweto i Sør-Afrika er større. Kibera er i dag en bydel i Nairobi, men var opprinnelig et område som i 1918 ble gitt til nubiske soldater som hadde kjempet i første verdenskrig som belønning for innsatsen. Disse leide ut bolig til andre nubiere, etter hvert også til folk fra andre stammer. I dag er Kibera et etnisk mangfold, noe som førte til mange konflikter i 2008, da Nairobi eksploderte i vold og etnisk hat.
Kibera er 2,5 kvadratkilometer stort og ligger om lag 5 kilometer sør for sentrum av Nairobi. Man har beregnet at 25 % av byens befolkning bor her. Det går jernbane gjennom området, men det meste av trafikken skjer med busser.
På grunn av manglende kloakksystem, renner kloakken i åpne grøfter i slummen. Sot fra åpne ildsteder, støv og annet avfall bidrar til at sykdommer lett sprer seg. Man har anslått at 1/5 av de 2,2 mill kenyanere som lever med hiv, bor i Kibera.
Jørgen
Jørgen er den norsk-danske versjonen av det greske navnet Γεώργιος (Geôrgios). Navnet er satt sammen av geô, «jord», og ergo, «å arbeide», og betyr altså «en som dyrker jorda» eller ganske enkelt bonde. Det ydmyke navnet spredde seg med kristendommen, og har fått forskjellig form i de fleste europeiske språkene. Det er òg tatt inn i norsk i nyere tid, i form av Georg. Navnet har òg kvinnelige utgaver. De som tilsvarer Jørgen er Jørgine og Jørga.
Utbredelse
Jørgen var blant de mest populære navnene på guttebarn født i Norge på 1700- og 1800-tallet og igjen på 1990-tallet.
I Danmark var Jørgen et svært populært navn på guttebarn født i perioden ca. 1920–1960.
I Sverige var Jörgen mest brukt fra 1930-årene til 1970-årene.
Maksym Mazuryk
Maksym Anatolijovytsj Mazuryk, ukrainsk Максим Анатолійович Мазурик (født 2. april 1983 i Donetsk) er en ukrainsk stavhopper.
Jørgen
Utbredelse
Det var i 2007 10 553 menn som har Jørgen til fornavn i Norge.
Maksym Mazuryk
Karriere
I 2002 ble han juniorverdensmester i stavhopp, med 5,55 meter. Som senior kom han på 8.-plass under EM i friidrett 2006 i Göteborg, og 11.-plass under VM i Osaka året etter. Under innendørs-VM 2008 i Spania hoppet han 5,70 og kom på 6.-plass. I 2008 fikk han også en ny internasjonal medalje, da han fikk bronse i IAAF World Athletics Final i Stuttgart.
I 2009 vant han gull i IAAF World Athletics Final i Thessaloniki, og han greide 4.-plass under VM i friidrett 2009. I 2010 greide han bare 5,45 under VM i friidrett innendørs, og endte på 14.-plass, men under EM senere på året slo han til med 5,80 og fikk sølv.
Peeping Tom (1897)
Peeping Tom er en amerikansk stumfilm fra 1897.
Jørgen
Kjente personer med navnet
Personene i listen er ordnet kronologisk etter fødselsår.
Machapuchare
Machapuchare er et markant fjell sentralt i Annapurna-massivet i Nepal. Den 6 993 meter høye toppen har en dramatisk og spektakulær form, og har på grunn av dette fått tilnavnet «Nepals Matterhorn».
Machapuchare er et hellig fjell for lokalbefolkningen, og er derfor stengt for klatrere. Derfor har toppen aldri blitt besteget. Den første og eneste kjente ekspedisjon på fjellet ble gjennomført av et britisk klatrelag i 1957. Klatrerne snudde 50 meter under toppen av respekt for fjellets religiøse status.
Beinta í Jákupsstovu
Beinta í Jákupsstovu (født 27. desember 1951 i Sørvágur) er en færøysk statsviter. Hun er professor emerita i samfunnsvitenskap ved Høgskolen i Molde og adjungert professor ved Fróðskaparsetur Føroya i Tórshavn.
Etter en del år innen undervisning og administrasjon ble hun ansatt som høgskolelektor (senere førsteamanuensis) i statsvitenskap ved Høgskolen i Molde i 1995. Hun fikk opprykk til professor i 2018.
Hun har publisert en rekke vitenskapelige arbeider om norske og færøyske forhold.
Hun er datter av fagforeningsmannen Jákup í Jákupsstovu og hustru Edith Lamhauge. Blant hennes søsken er marinbiolog og tidligere direktør ved Færøyenes havforskningsinstitutt Hjalti í Jákupsstovu.
Primera División de Uruguay
Primera División de Uruguay er den øverste divisjonen i Uruguayansk herrefotball. Nacional og Peñarol er de desidert mest suksessfulle lagene i ligaens historie.
CONMEBOL-ranking (2021)
''CONMEBOL har ingen egen rangering, så lagene her er rangert etter Kickalgor.com sitt oppsett ved bruk av ELO-metoden. ''
Pustosjka
Pustosjka (russisk: Пустошка) er en by i Pskov oblast i Russland. Den ligger ved elva Krupeja, 191 km sørøst for Pskov. Innbyggertall: 5 509 (folketelling 2002).
Bosetningen Pustosjka ble grunnlagt i 1901 i forbindelse med byggingen av jernbanen Moskva–Riga. Bystatus ble innvilget i 1925.
Quod bonum felix faustumque sit!
«Quod bonum felix faustumque sit!» er et uttrykk fra latin som betyr «gid må det være til gagn, lykke og fremgang» og ble brukt ved åpning av det romerske senatet.
Uttrykket ble blant annet brukt av NTHs rektor som en hilsning og lykkeønskning til nye studenter ved immatrikuleringen.
Phymatioderus
Phymatioderus er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
En middelsstor, avlang, rødbrunlig trebukk. Oversiden er nokså kraftig, men fint punktert. Antennene er en del lengre enn kroppen hos hannene, kortere enn kroppen hos hunnene. Pronotum er tønneformet med en kort tann på hver side. Dekkvingene er parallellsidige med avrundet rettvinklede "skuldre", med en hakeformet, mørkbrun flekk i den fremre delen og et mørkbrunt skråbånd i den bakre.
Utbredelse
Arten er utbredt i Chile og det vestlige Argentina.
Astrid Jakobsen
Astrid Jakobsen  (født 1981) er en norsk lokalpolitiker for Senterpartiet. Hun er varaordfører i Osen kommune fra 2011. Hun er medlem av fylkesstyret for Senterpartiet i Trøndelag.
Tadeusz Kościuszkos allé
Tadeusz Kościuszkos allé (polsk Aleja Tadeusza Kościuszki) er en gate i Łódź. Den er om lag 1,3 kilometer lang og går fra Radwańska-gaten til Zielona-gaten, hvor den går over i Zachodnia-gaten. Den ble tidligere kalt for Spacerowa-gaten (Ulica Spacerowa).
Alléen er byens andre representative gate etter Piotrkowska-gaten, som den går parallelt med. Langs gaten ligger vakre palasser og villaer fra tiden da Łódź var en fabrikantby.
Historie
Gaten ble anlagt i 1865, og var til å begynne med den viktigste kommunikasjonsknuten i det gamle Łódź. Med tiden ble den omgjort til en representativ allé med benker og busker. Mens Piotrkowska-gaten hovedsakelig var en handelsgate, ble alleen brukt som spasergate.
Den 15. oktober 1917, 100 år etter nasjonalhelten Tadeusz Kościuszkos død, ble gatenavnet forandret til dagens «Tadeusz Kościuszkos allé». Under andre verdenskrig forandret tyskerne navnet til Reigergasse.
Etter krigen ble den grønne spasergaten omdannet til en trasé med to fliser, mens Piotrkowska-gaten overtok rollen som byens gågate.
Bygninger
Blant flere interessante bygninger ved gaten kan nevnes Zygmunt Dejczmans mursteinshus, Jakub Hertz’ palass, Wilhelm Lurkens’ villa, Telefonsentralen PASTs bygning, PBKs sete i Łódź, PKO BPs sete i Łódź, Mieczysław Pinkus’ mursteinshus, Setet til Polens nasjonalbank i Łódź og Nissen Rosenblums mursteinshus. Frem til andre verdenskrig lå også byens største synagoge ved gaten (Den store synagoge). Den ble imidlertid brent ned av tyskerne i 1939.
Ferdinand Čatloš
Ferdinand Čatloš (født 7. oktober 1895 i Liptovský Peter i kongedømmet Ungarn (nå i Slovakia), død 16. desember 1972 i Martin i Tsjekkoslovakia) var en slovakisk militær offiser og politiker. Gjennom sin korte karriere innen administrasjonen i Republikken Slovakia hadde han embedet forsvarsminister. Han var også kommanderende offiser i feltarmé Bernolák under den slovakiske invasjonen av Polen og operasjon Barbarossa. Ved slutten av andre verdenskrig ble han fengslet i tre år av den nasjonale domstolen i Bratislava og sluppet løs i 1948. Han brukte resten av sitt liv til å arbeide som en ordinær kontorist i Martin, Slovakia.
Vestindias herrelandslag i cricket
Vest-Indias herrelandslag i cricket (West Indies cricket team også kjent som the Windies) er et flernasjonalt cricket-lag som representerer 15 hovedsakelig engelskspråklige karibiske land.
Jørgine
Jørgine er den kvinnelige formen av mannsnavnet Jørgen, dannet ved å legge til endelsen -ine.
Vestindias herrelandslag i cricket
Fra midten av 1970-tallet til tidlig på 1990-tallet var Vest-India ett av de sterkeste cricketlagene i verden både i Test og One Day International. Vest-India har vunnet VM i cricket to ganger (1975 og 1979). De vant også ICC Champions Trophy i 2004, og Twenty20-VM i 2012 og 2016.
Land og territorier som er representert
Britiske territorier
Jørgine
Kjente personer med navnet
Personene i listen er ordnet kronologisk etter fødselsår.
Vestindias herrelandslag i cricket
Land og territorier som er representert
Andre territorier
Disse landene har også egne landslag som konkurrerer seg imellom. Det er også vanlig for andre landslag å spille oppladningskamper mot et av landslagene i forkant av kamper mot hele Vest-Indias landslag.
NRK P3
NRK P3 (tidligere kalt Petre) er NRKs tredje radiokanal. Kanalen hadde sin første sending 2. oktober 1993 og har ungdom (15 til 29 år) som målgruppe. Kanalen drev også den nettbaserte TV-kanalen NRK P3TV.
Daniel Ramberg er fungerende P3-redaktør, og Ida Eline Tangen er musikksjef.
NRK P3TV
NRK P3TV var en nettbasert TV-kanal og en del av NRK P3 på NRKs internettportal p3.no. Kanalen startet 7. juni 2007 igjen 7. juni 2018 og sendte hovedsakelig musikkvideoer, konsertopptak og annet musikkstoff. I tillegg ble det vist innslag produsert av P3s programredaksjoner og klipp fra NRKs arkiv. Kanalen ble også brukt til direkteoverføring i forbindelse med arrangementer som Øyafestivalen, Hovefestivalen og Alarmprisen.
I dag er navnet lagt vekk, og videoinnholdet på nettsiden til kanalen presenteres under fanen P3.no uten en egen kanalidentitet.
A/S Scandi Line Sandefjord-Strømstad Linjen
⅍ Scandi Line Sandefjord–Strømstad Linjen (forkortet til ⅍ Scandi Line) var et norsk rederi og ferjeselskap som ble etablert i 1986 i Sandefjord for å drifte fergeforbindelse mellom Sandefjord i Norge og Strømstad i Sverige. Driften ble videreført av Larvik Scandi Line ASA etter en selskapsfusjon i 1994.
Selskapsstruktur og nyetableringer
⅍ Scandi Line ble grunnlagt i 1986 for å drifte fergesambandet Sandefjord-Strømstad etter tidligere kontrakter med staten og kommunene hadde gått ut. Staten og kommunene så etter noe langvarige faste kontrakter istedenfor kortvarige kontrakter, der man kunne ha faste ruter hver uke istedenfor charter virksomhet. ⅍ Scandi Line ble også første rederiet til å få tillatelser for salg av taxfree varer på en så kort fergerute og første på fergesambandet Sandefjord-Strømstad.
⅍ Scandi Line ble kjøpt opp av Vard AS i 1990. Vard AS hadde fra 1986 vært eier A/S Larvik Frederikshavnferjen som hadde blitt omdannet til Larvik Line AS. Vard solgte i 1994 begge selskapene (Larvik Line og Scandi Line) til investoren Olav Nils Sunde. Som konsekvens av det oppkjøpet ble Larvik Line AS slått sammen med ⅍ Scandi Line til konsernet Larvik Scandi Line ASA.
BMW 319
BMW 319 var en personbil bygget av den tyske bilfabrikken BMW mellom 1934 og 1937.
BMW 319
I 1934 og 1935 ble BMW 315-modellen erstattet med BMW 319. Først med en større 1,9-litersmotor i sportsversjonen. Senere kom motoren til bruk også i de øvrige modellene.
BMW 329
BMW 329 var en spesialversjon av 319-modellen med samme motor og chassis. Forskjellen lå i karosseriet, som var lik den større 326-modellen. BMW 329 ble solgt kun som kabriolet.
Klassisk språk
Man tar også ofte med at språket bør ha hatt bred innflytelse på samfunnet over en lengre periode, også etter at det ble erstattet av nye morsmål. Eksempler på dette er bruken av klassisk gresk og latin for å danne nye ord i europeiske språk, ord som telefon og automobil. I de fleste tilfeller hadde også språket et skriftsystem som ble tatt over av andre språk.
De fleste klassiske språk, med sanskrit og tamilsk som viktige unntak, er døde språk. Det finnes gjerne en direkte arvtager, som italiensk og andre romanske språk som er arvtagere etter latin. Disse viser gjerne en utvikling hvor de går stadig lenger bort fra det klassiske språket.
Begrepet kan også brukes snevrere om de dominerende språkene i antikkens verden, gresk og latin.
De språkene som er allment akseptert som klassiske er:
Bodrum
Bodrum (tidligere Halikarnassos) er en tyrkisk havneby i provinsen Muğla, sørvest i landet ved et punkt som sjekker innløpet til Kosgulfen. Sørvest av Bodrum, om lag 20 km i luftlinje ligger den greske øya Kos. Byen ble kalt for Halikarnassos av Karia i antikken og var berømt for sitt store gravmonument, mausoleet for Maussolos, som tilhørte et av de syv store underverker i den antikke verden. Festningen i Bodrum, bygget av korsfarere på 1400-tallet, har utsyn utover havnen og marina. Ved festningen er det i dag også et museum for undervannsarkeologi.
Dagens Bodrum er en kjent turistby og har en stor yachthavn. Bodrum har mange kulturfestivaler i løpet av året. Bodrum ligger kun halvannen time fra det nye turistområdet Altinkum som i 2009 fikk Sør-Europas nest største marina for yachter og ferger.
Byen hadde en befolkning på 118 237 i 2009.
Etymologi
Navnet Bodrum er avledet fra Petronion/Petronium, navnet på festningen ettersom den var viet den hellige Peter. Før den tid het byen Halikarnassos, gresk: Ἁλικαρνασσός,, tyrkisk: Halikarnas.
Afghan War Diary
Afghan War Diary («afghansk krigsdagbok») er en samling dokumenter hos USAs forsvar relatert til krigen i Afghanistan, publisert av nettstedet Wikileaks og avisene The Guardian, The New York Times og Der Spiegels engelske og tyske nettutgave 25. juli 2010. De 91 731 dokumentene relaterer til tida fra januar 2004 til desember 2009. De fleste av dokumentene var gradert «secret», hvilket hevdes å være en «relativt lav gradering», ifølge avisen The New York Times.
Bodrum
Eksterne lenker
Halicarnassus
Afghan War Diary
Avisen Dagbladet hevder at dokumentene «forsterker mistanken om at pakistansk etterretning ikke bare samarbeider med Taliban, men at de også har direkte strategimøter med Talibans ledelse. Dette skjer til tross for at Pakistan får en milliard dollar av USA nettopp for å bekjempe Taliban.»
Funn i materialet
Funn i materialet må vurderes utfra at det gjennomgående er ensidige skildringer av hendelser. Det betyr at egne handlinger kan være over-/underfokusert i forhold til hva en opplevd fiende kan ha gjort, eller andre koalisjonspartnerer.
Dødsfall blant sivile under «menneskejakt-operasjoner»
Menneskejakt (manhunting operations) skjedde tidligere utfra 4F-doktrinen (find, fix, finish, and follow-up). Denne doktrinen er siden justert til F3EA-doktrinen (find, fix, finish, exploit, and analyze). Det er diskutert om dette bør omtales som «menneskejakt».